Heikki Räisänen

Heikki Martti Räisänen (10. joulukuuta 1941 Helsinki – 30. joulukuuta 2015 Helsinki) oli vuosina 1975–2006 Helsingin yliopiston teologisen tiedekunnan Uuden testamentin eksegetiikan professori. 

Teologian tohtori Räisänen toimi Suomen Akatemian tutkijaprofessorina 1984–1994 ja akatemiaprofessorina 2001–2006. Räisänen oli yksi kansainvälisesti arvostetuimmista suomalaisista Uuden testamentin tutkijoista. 

Räisäsen on katsottu antaneen nimen ja kasvot historiallis-kriittiselle raamatuntutkimukselle. Kotimaa nimesi Räisäsen 100 merkittävimmän itsenäisyyden ajan kirkollisen vaikuttajan joukkoon Suomessa vuonna 2017.

Työura
Räisänen toimi vierailevana tutkijana Harvardissa, Cambridgessä ja Tübingenissä, hän oli Edinburghin yliopiston (1990) ja Uppsalan yliopiston (2002) kunniatohtori, hän sai Suomen kulttuurirahaston tunnustuspalkinnon 2005 ja Ruotsin tiedeakatemian Gad Rausing -palkinnon 2006,Teologinen tiedekunta: Laatupalkinnot ja laatuyksikkönimitykset. ja hänen omasta tuotannostaan on tehty ainakin kaksi ulkomaista väitöskirjaa.Helsingin yliopiston ”Ajankohtaista”-arkisto.

Räisäsen laaja-alaiseen tuotantoon kuuluu monografioita ja artikkeleita erityisesti evankeliumitutkimuksen, Paavali-tutkimuksen sekä varhaiskristillisen uskonnon historian alueilla. Varsinaisen tieteellisen tuotannon lisäksi Räisänen kirjoitti useita raamatuntutkimuksen kysymyksenasetteluja kansantajuisesti esitteleviä teoksia ja osallistunut aktiivisesti aihepiiristä käytävään julkiseen keskusteluun. Hän ansioitui myös Koraanin kriittisen tutkimuksen edelläkävijänä ja uskontodialogin puolestapuhujana.  

Räisänen oli Vartija-lehden päätoimittajana 1989–2000. Hän lanseerasi lehdessä käsitteen ”kulttuurikristitty” kuvaamaan kaltaistaan ihmistä, joka tiedostaa omien juuriensa olevan kristinuskossa ja suhtautuu siihen myönteisesti, vaikkei uskokaan moniin sen sisältämiin asioihin.”Heikki Räisänen tuntee munaskuitaan myöten ’rosoisen Raamatun’.”  Kirkko ja kaupunki 10.10.2006. Viimeisessä haastattelussaan hän määritteli olevansa agnostikko. http://www.valomerkki.fi/aiheet/usko/raamatuntutkijan-viimeinen-haastattelu  Kirjassaan Uuteen uskoon (1993) Räisänen peräänkuulutti raamatuntulkintaan fair play -henkeä ja suvaitsevaisuutta. Hänen mukaansa jokainen tulkinta merkitsee väistämättä valikoivuutta; avainkysymys kuuluu, missä määrin tulkitsija on tietoinen omasta tavastaan valikoida tiettyjä elementtejä oman tulkintamallinsa perusteisiin.

Räisäsen johtama Helsingin yliopiston ja Åbo Akademin eksegeeteistä koostuva tutkimusryhmä oli yksi Suomen Akatemian huippuyksiköistä vuosina 1995–2005. Tutkimusprojektin yleisaiheena on varhaisen juutalaisen ja kristillisen ideologian muotoutuminen.”The Formation of Early Jewish and Christian Ideology.” Työtoverit kuvailivat häntä lämminhenkiseksi mutta vaativaksi opettajaksi, jonka vaikutus Suomen evankelis-luterilaiseen kirkkoon oli suuri.http://www.seurakuntalainen.fi/uutiset/teologit-arvioivat-heikki-raisasen-vaikutusta/ Helsinkiläinen Ressun lukio nimesi Räisäsen vuoden Ressuksi vuonna 2013.Kotimaa-lehden artikkeli 22.1.2013. 

Professori Räisänen oli Academia Europæan jäsen vuodesta 2004 kuolemaansa saakka.

Heikki Räisänen kuoli Terhokodissa Helsingissä 30. joulukuuta 2015. Räisänen oli Suomen evankelis-luterilaisen kirkon pappi kuolemaansa asti.

Kritiikki
Räisänen sai usein osakseen vastustusta etenkin niin sanottua konservatiivista raamatuntulkintaa edustavilta tahoilta. Hän herätti 1970-luvun alussa huomiota kyseenalaistamalla perinteiseen raamatuntulkintaan kuuluvia käsityksiä monista kristinuskon opeista, kuten Jeesuksen neitseestäsyntymisestä, Uuden testamentin ihmekertomusten historiallisesta paikkansapitävyydestä, Jeesuksen ylösnousemuksesta ja toisesta tulemisesta.Santala, Risto: Rakoileeko Raamattu? Runsaasti keskustelua herätti aikoinaan myös Räisäsen tutkimus Paul and the Law (1983), jossa hän tarkasteli apostoli Paavalin suhtautumista Mooseksen lakiin.”Kansallinen Paavali-seminaari 18.–20.1.2007.”  (Helsingin yliopiston tiedote 12.1.2007.) Räisäsen edustama linja herätti erimielisyyksiä myös tutkijoiden parissa.

 Teoksia 

























 Lähteet 

 Aiheesta muualla 
 Heikki Räisäsen videohaastattelu syyskuulta 2015

 Heikki Räisäsen muistokirjoitus Helsingin Sanomissa.

Luokka:Suomalaiset teologit
Luokka:Helsingin yliopiston professorit
Luokka:Akatemiaprofessorit
Luokka:Vuonna 1941 syntyneet
Luokka:Vuonna 2015 kuolleet
Luokka:Suomalaiset professorit 
Luokka:Suomen evankelis-luterilaisen kirkon papit
Luokka:Academia Europæan jäsenet